Page:Flowers of the forest (4).pdf/4

 The king can mak’ a belted knight,

A marquis, duke, an’ a’ that,

But an honest man’s aboen his might—

Gude faith, he manna fa’ that.

For a’ that and a’ that,

His dignities and a’ that;

The pith o’ sense and pride o’ worth

Are grander far than a’ that.

Then let us pray that come it may,

As come it shall for a’ that,

That sense and worth, o’er a’ the earth,

Shall bear the gree, and a’ that.

For a’ that, and a’ that,

It’s coming yet, for a’ that,

When man and man, the warld o’er,

Shall brithers be an’ a’ that.

But are you sure the news is true?

And are you sure he’s weel?

Is this a time to talk o, wark?

Ye Jades, fling by your wheel.

Is this a time to talk o’ wark,

When Colin’s at the door?

Rax me my cloak, I’ll down the quay,

And see him come ashore.